

**ΕΛΛΗΝΙΚΗ ΔΗΜΟΚΡΑΤΙΑ**

**Μυτιλήνη, 22/02/2019**

**Αριθμ. Πρωτ. 58**

**ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ ΚΑΙ Δ/ΘΜΙΑΣ**

**ΕΚΠΑΙΔΕΥΣΗΣ ΒΟΡΕΙΟΥ ΑΙΓΑΙΟΥ**

**Δ/ΝΣΗ Β/ΘΜΙΑΣ ΕΚΠ/ΣΗΣ Ν. ΛΕΣΒΟΥ**

**ΓΕΝΙΚΟ ΛΥΚΕΙΟ ΑΓΙΑΣΟΥ**

Ταχ. Δ/νση:ΑΓΙΑΣΟΣ

Πληροφορίες: ΦΡΑΝΤΖΗ ΠΑΝΑΓΙΩΤΑ

Τηλέφωνο :22520-22271

Φαξ :22520-23192

e-mail : mail@lyk-agias.les.sch.gr

**ΘΕΜΑ: «**Προκήρυξη εκδήλωσης ενδιαφέροντος για την πραγματοποίηση σχολικής εκδρομής του Γενικού Λυκείου Αγιάσου**»**

 **ΣΧΕΤ: 129287/Γ2/2011 Υ.Α (ΦΕΚ 2769/τ. Β΄/02-12-2011)**

Το σχολείο μας προτίθεται να πραγματοποιήσει μία τετραήμερη εκδρομή στην Θεσσαλονίκη (από **Πέμπτη 11/04/2019** έως **Κυριακή** **14/04/2019** ).Θα συμμετάσχουν **23 μαθητές (4 αγόρια και 19 κορίτσια)** και **2 συνοδοί καθηγητές** στα πλαίσια πολιτιστικού προγράμματος που υλοποιεί το σχολείο με θέμα:

“Το κάστρο της Μυτιλήνης και το κάστρο της Θεσσαλονίκης: Ιστορία και Παραδόσεις”.

 Η διαμονή αφορά **3 διανυκτερεύσεις** στην πόλη της Θεσσαλονίκης.

Προκειμένου και σύμφωνα με την κείμενη νομοθεσία να επιλεγεί το ταξιδιωτικό γραφείο που θα οργανώσει την εκπαιδευτική εκδρομή, παρακαλούμε να μας αποστείλετε - σε περίπτωση που ενδιαφέρεστε – μέχρι την **Παρασκευή 01/03/2019** και ώρα 12:.00 στο σχολείο (ταχυδρομικώς ή με οποιοδήποτε άλλο τρόπο) **κλειστή προσφορά** Εκπρόθεσμες προσφορές δεν θα ληφθούν υπόψη.

Με την προσφορά θα πρέπει να υπάρχει και υπεύθυνη δήλωση ότι το πρακτορείο διαθέτει ειδικό σήμα λειτουργίας ,το οποίο βρίσκεται σε ισχύ.

Επιθυμούμε:

1. Τα ξενοδοχεία κατηγορίας **3** αστέρων και άνω τα οποία θα προταθούν, κατά προτίμηση στο κέντρο της Θεσσαλονίκης , **να αναφέρονται ονομαστικά.**
2. Όλα τα δωμάτια να βρίσκονται **συγκεντρωμένα στο ίδιο κτίριο** και να προσδιορίζεται η κατηγορία του καταλύματος. Οι συνοδοί εκπαιδευτικοί θα διαμένουν σε μονόκλινο δωμάτιο.
3. Στη διαμονή να συμπεριλαμβάνεται πρωινό .
4. Το λεωφορείο να είναι στη διάθεσή μας όλες τις ημέρες για την πραγματοποίηση των μετακινήσεων εντός και εκτός πόλεως

Το πρόγραμμα επισκέψεων της εκδρομής περιλαμβάνει:

1. Πέμπτη 11/04/2019 Μεταφορά από το αεροδρόμιο της Θεσσαλονίκης στο ξενοδοχείο.
2. Παρασκευή 12/04/2019 Μεταφορά στο εμπορικό κέντρο Mediterranean Cosmos και κέντρο ΝOEΣΙΣ και επιστροφή στο ξενοδοχείο.
3. Σάββατο 13/04/2019 Μεταφορά στη Βεργίνα, αρχαιολογικός χώρος και Μουσείο Βασιλικών Ταφών Αιγών. Μεταφορά στη Νάουσα, Άγιος Νικόλας. Μεταφορά στην Έδεσσα, στους καταρράκτες. Επιστροφή στη Θεσσαλονίκη στο ξενοδοχείο.
4. Κυριακή 14/04/2019 Μεταφορά από το ξενοδοχείο στο αεροδρόμιο της Θεσσαλονίκης.
5. Ασφάλεια αστικής ευθύνης.
6. Η μετακίνηση μας προς και από την Θεσσαλονίκη θα γίνει αεροπορικώς.

Σημειώνουμε ότι :

1. Οι προσφορές θα ανοιχτούν όπως προβλέπει ο νόμος την ίδια μέρα ενώπιον επιτροπής καθηγητών, αντιπροσώπων των μαθητών και του Συλλόγου Γονέων και Κηδεμόνων.
2. Θα πρέπει να αναφέρεται η τελική συνολική τιμή της εκδρομής και η επιβάρυνση ανά μαθητή (συμπεριλαμβανομένου ΦΠΑ).
3. Αν η προσφορά σας επιλεγεί θα πρέπει να την αποστείλετε και σε ηλεκτρονική μορφή (pdf ή doc) για να είναι εύκολη η ανάρτησή της στο διαδίκτυο.Θα ακολουθήσει η υπογραφή σύμβασης.

Σε κάθε περίπτωση θα πρέπει να εξασφαλίζονται τα εξής:

• Η αντιμετώπιση της περίπτωσης που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (απεργία, αντίξοες καιρικές συνθήκες κτλ.)

• Το λεωφορείο που θα είναι στη διάθεση των μαθητών για όλες τις μετακινήσεις τους θα πρέπει να διαθέτει όλες τις προβλεπόμενες από την κείμενη νομοθεσία προδιαγραφές(ελεγμένα από τα ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενο κ.λ.π.) καθώς και να πληροί όλες τις προϋποθέσεις ασφαλείας για μετακίνηση μαθητών (ζώνες ασφαλείας, έμπειροι οδηγοί κ.λ.π.)

• Αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (εγγυητική επιστολή με το ποσό που θα καθορίσει το σχολείο).

 Η Διευθύντρια

Παναγιώτα Φραντζή